*Proiect*

|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA**  **H O T Ă R Â R E A nr**.**\_\_\_\_\_\_\_**  **din „\_\_\_\_”\_\_\_\_\_\_\_\_\_\_\_\_\_\_\_2023**  **Chişinău** | | |

#### cu privire la cu privire la inițierea negocierilor și aprobarea semnării Memorandumului de înțelegerea dintre Guvernul Republicii Moldova, reprezentat de Ministerul Finanțelor, Ministerul Mediului, și Agenția Franceză pentru Dezvoltare

În temeiul art.7 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, cu modificările ulterioare, Guvernul HOTĂRĂȘTE:

1. Se ia act de proiectul Memorandumului de înțelegere dintre Guvernul Republicii Moldova, reprezentat de Ministerul Finanțelor, Ministerul Mediului, și Agenția Franceză pentru Dezvoltare.

2. Se iniţiază negocierile asupra proiectului Memorandumului de înțelegere dintre Guvernul Republicii Moldova, reprezentat de Ministerul Finanțelor, Ministerul Mediului, și Agenția Franceză pentru Dezvoltare.

3. Se aprobă semnarea Memorandumului de înțelegere dintre Guvernul Republicii Moldova, reprezentat de Ministerul Finanțelor, Ministerul Mediului, și Agenția Franceză pentru Dezvoltare.

4. Se împuternicește domnul Petru Rotaru, ministru al finanțelor, doamna Iordanca - Rodica IORDANOV, ministru al mediului, să semneze Memorandumului de înțelegere dintre Guvernul Republicii Moldova, reprezentat de Ministerul Finanțelor, Ministerul Mediului și Agenția Franceză pentru Dezvoltare.

5. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Ministrul mediului Iordanca - Rodica IORDANOV

**Ministrul finanțelor                                            Petru ROTARU**

**Argumentarea necesității**

**cu privire la aprobarea semnării Memorandumului de înțelegerea dintre Guvernul Republicii Moldova, reprezentat de Ministerul Finanțelor, Ministerul Mediului și Agenția Franceză pentru Dezvoltare**

**A. Descrierea memorandumului de înțelegere**

**1. Informații generale**

Ministerul Mediului a adresat Agenției Franceze pentru Dezvoltare (AFD) să examineze posibilitatea acordării unui împrumut bazat pe politici de dezvoltare, în sumă de 40 mil. euro, în vederea implementării reformelor în domeniul silviculturii. Astfel, a fost recepționat primul proiect al Memorandumului de înțelegerede la partenerii francezi, condiționat de implementarea reformelor în domeniul siviculturii. Reformele respective urmează să fie realizate în baza unei Matrice de politici („foaie de parcurs”) care cuprinde toate acțiunile ce urmează a fi realizate de Republica Moldova în perioada 2024-2028. Pentru implementarea proiectului sunt necesare realizarea etapizată a foii de parcurs care descrie cele 20 de măsuri specifice de reformă constitutivă propuse în contextul programului de finanțare al AFD. Aceste măsuri au fost definite în urma unui prim raport de evaluare a sectorului forestier din Republica Moldova și a schimburilor cu diferite părți interesate: Ministerul Mediului, Ministerul Finanțelor, Agenția „Moldsilva” și reprezentanții săi regionali, instituții științifice și universitare, profesioniști locali, AFD.

Memorandumul în cauză nu produce efecte juridice și este constituit din 3 articole și 4 anexe care conține mecanismul de monitorizare și evaluare, termenii de referință pentru comitetul de coordonare a proiectului, programul de reformă, matricea politicilor.

**2. Informaţii privind conţinutul memorandumului de înțelegere**

Scopul Memorandumului este finanțarea necesităților pentru implementării reformelor în domeniul siviculturii.

Consolidarea și modernizarea sectorului forestier din Moldova conține 20 de măsuri specifice de reformă, definite în urma unui raport inițial de evaluare a sectorului forestier din Republica Moldova bazate pe cinci teme cheie:

1. Cadrul de reglementare și organizarea instituțională

2. Programul actual și viitor de împădurire

3. Mediu și climă

4. Dezvoltarea industriei forestiere

5. Îmbunătățirea competențelor profesionale/Managementul cunoștințelor

În combinație, aceste douăzeci de reforme sunt menite să accelereze modernizarea sectorului forestier moldovenesc, ținând cont de contextul european și de statutul recent al Republicii Moldova de candidat la aderarea la UE. În general, aceste forme reprezintă un răspuns la următoarele aspecte:

- O problemă organizatorică, cu accent cheie pe redefinirea funcțiilor și responsabilităților agenției Moldsilva.

- Legislativă, care implică revizuirea cadrului normativ, care urmează să abordeze rolurile diferitelor autorități competente pentru silvicultura și contextul lor de reglementare.

- O problemă de mediu și climă, care implică dezvoltarea practicilor silvice și recunoașterea financiară a dotărilor oferite de păduri, în ceea ce privește stocarea carbonului și serviciile ecosistemice.

- O problemă socială și economică cu structurarea unui sector forestier capabil să răspundă nevoilor populației de lemn de foc.

Totodată acest proiect va permite realizarea obiectivelor stabilite în Programului național de extindere și reabilitare a pădurilor pentru perioada 2023-2032 și Planul de acțiuni pentru implementarea acestuia pe perioada 2023-2027, aprobat prin Hotărîrea Guvernului nr. 55/2023.

**B. Analiza de impact**

**1. Aspectul politic, cultural și social:** Proiectul Memorandum, nu contravine politicii interne şi externe promovate de Republica Moldova. Totodată, acesta va spori relațiile cu partenerii francezi, ceea ce este un beneficiu la nivel internațional.

**2. Aspectul economic și de mediu:** Proiectul Memorandum nu conține prevederi care ar avea repercusiuni negative asupra economiei și mediului Republicii Moldova, dar din contra va finanța consolidarea și modernizarea sectorului forestier din Moldova.

**3. Aspectul normativ:** Proiectul Memorandum în cauză este compatibil cu instrumentele internaţionale la care Republica Moldova este parte.

**4. Aspectul instituțional și organizatoric:** În vederea realizării prevederilor prezentului Memorandum, va fi necesară instituirea unui Comitet de coordonare a Programului, care va fi compus din reprezentanți ai instituțiilor și anume ai Ministerului Finanțelor, Ministerului Mediului, Agenției Franceze pentru Dezvoltare.

**5. Aspectul financiar:** Proiectul Memorandumului ce urmează a fi semnat cu Agenția Franceză pentru Dezvoltare prevede că suma împrumutului pe faza PBL va fi flexibilă, identificată în consultare între AFD și Guvernul Republicii Moldova, sub rezerva aprobărilor Consiliului de Administrație al AFD în fiecare etapă pe toată perioada de implementare a programului. Volumul final de finanțare se stabilește pe baza unei cereri scrise a Guvernului Republicii Moldova către AFD

**6. Aspectul temporar.** Memorandumul va intra în vigoare la data semnării

**C. Rezultatele negocierilor**

Negocierile asupra proiectului Memorandumului de înțelegere dintre Republica Moldova și Agenției Franceză pentru Dezvoltare privind acordarea unui împrumut bazat pe politici au avut în format mixt, atât cu prezență fizică cât și virtuală. În cadrul negocierilor au fost discutate aspectele esențiale ale memorandumului

**D. Aspectul procedural al semnării:**

Textul autentic al Memorandumului de facilitate de credit va fi semnat în limba engleză, aceasta fiind de referință. Pentru semnarea Acordului din partea Republicii Moldova va fi împuternicită dna Iordanca - Rodica IORDANOV, ministrul mediului.

Reieșind din cele expuse, în temeiul art.7 lit. h) din Legea nr. 136/2017 cu privire la Guvern, se propune spre examinare și avizare prioritară a proiectul Hotărârii Guvernului Republicii Moldova cu privire aprobarea semnării Memorandumului de înțelegerea dintre Republica Moldova și Agenția Franceză pentru Dezvoltare privind acordarea unui împrumut bazat pe politici, dat fiind faptul că acesta se planifică a fi semnat la data de 17.10.2023 în cadrul conferinței interministeriale Moldova Support Platform.

**Ministrul mediului Iordanca - Rodica IORDANOV**